ผิวแห้งลอกเป็นขุยบริเวณลำอวัยวะเพศ ไม่คัน ไม่แดง ใช่เชื้อราหรือเปล่าครับ รักษาอย่างไร ไม่มีบริเวณอื่นใกล้เคียงมีที่เดียว เส้นผ่านศูนย์กลางประมาณสองเซนติเมตร
สวัสดีค่ะ อาการผิวแห้งลอกที่อวัยวะเพศชาย อาจเกิดจาก-มีการอักเสบหรือถลอกตรงผิวหนังบริเวณอวัยวะเพศ เช่นจากการเสียดสีหรือการกระแทก-เริมที่อวัยวะเพศ มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส-รูขุมขนอักเสบ จะเจ็บได้เล็กน้อย ถ้าเป็นใหญ่มากอาจมีตุ่มหนอง-เชื้อราที่บริเวณผิวหนังหรือเยื่อบุอวัยวะเพศแนะนำพบแพทย์ให้ได้การวินิจฉัยที่แน่นอน หากผิวแห้งลอกจนปวดแสบมาก มีเลือดไหล มีผื่นหรือตุ่มขึ้น ควรรีบไปการดูแลตัวเองเบื้องต้น ไม่ไปแกะหรือจับบริเวณปลายอวัยวะเพศบ่อยๆ หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง